প্রতিদিনই বাড়ছে পেট্রল-ডিজেলের দাম। নাজেহাল আমজনতা। গোটা বিষয়টি নিয়ে কেন্দ্রীয় সরকারের বিরুদ্ধে ক্ষোভে উগড়ে দিয়েছে বিরোধী রাজনৈতিক দলগুলি। এসবের মাঝে নতুন নিদান দিলেন যোগগুরু রামদেব। তিনি জানালেন, ৩৫-৪০ টাকা প্রতি লিটারে পেট্রল ও ডিজেল বিক্রি করবেন তিনি। তবে সরকার এই ব্যাপারে সবুজ সংকেত দিলেই এই ব্যবসা শুরু করবেন রামদেব।

এই বিষয়ে অন্যান্য খবর

ভারত বন্‌ধের সমর্থনে পেট্রল পাম্পে ধোনি! রহস্য ফাঁস অবশেষে
বাংলায় সস্তা হল পেট্রল-ডিজেল, একধাক্কায় দাম কমালেন মমতা


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী এমনটাই জানা গিয়েছে। বর্তমানে পেট্রলের দাম এখন ৮০ থেকে পেরিয়ে ৯০ দিকে যাচ্ছে। ডিজেলের দামও ৭৫ এর আশেপাশে ঘোরাফেরা করছে। এমন অবস্থায় রামদেবের ৩৫-৪০ টাকা দামে পেট্রল-ডিজেল বিক্রির দাবি নিয়ে নতুন করে আলোড়ন শুরু হয়েছে। তিনি জানিয়েছেন, সরকারের কাছ থেকে সবুজ সংকেত পেলেই তিনি ট্যাক্সের পরিমাণও কমিয়ে দেবেন।
প্রসঙ্গত, মার্কিন যুক্তরাষ্ট্র ইরানের উপর অর্থনৈতিক নিষেধাজ্ঞা চাপিয়েছে। তার পরোক্ষ ফল পড়েছে এদেশে। কেন্দ্রীয় সরকারও এই বিষয়ে স্পষ্ট করে দিয়েছে যে, পেট্রল ও ডিজেলের ট্যাক্স কমানো যাবে না। ১ টাকা করে কমালে সরকারের ক্ষতি হবে ১৪ হাজার কোটি টাকার কাছাকাছি। ফলে বিপুল পরিমাণে রাজস্ব ঘাটতি হতে পারে মোদী সরকারের। এর প্রভাব পরতে পারে জিডিপিতেও। এখন কেন্দ্রীয় সরকার পেট্রলের উপর ১৯ টাকা ৪৮ পয়সা এবং ডিজেলের উপর দাম ১৫ টাকা ৩৩ পয়সা কর নেয়।
অবশ্য এবারই প্রথম নয়, এর আগে বিভিন্ন বিষয়ে বেলাগাম মন্তব্য করে আলোচনায় থেকেছেন রামদেব।